மினர்வராயா பெண்டாலி

 '''''மினர்வராயா பெண்டாலி''''' (''Minervarya pentali'') அல்லது பெண்டலின் '''மினர்வராயன் தவளை''', டைக்ரோக்ளோசிடே என்ற முட்கரண்டி-நாக்கு தவளை [[குடும்பம் (உயிரியல்)|குடும்பத்தில்]] உள்ள ஓர் [[தவளை|தவளைச்]] [[இனம் (உயிரியல்)|சிற்றினம்]] ஆகும். இது [[இந்தியா|இந்தியாவில்]] மேற்குத் தொடர்ச்சி மலைகளில் மட்டுமே காணப்படும் [[அகணிய உயிரி|அகணிய உயிரியாகும்]].
 
 == சொற்பிறப்பியல் ==
 தாவர மரபியல் நிபுணரும், [[தில்லி பல்கலைக்கழகம்|தில்லி பல்கலைக்கழகத்தின்]] முன்னாள் துணைவேந்தருமான தீபக் பெண்டலின் நினைவாக, இப்பல்கலைக்கழகத்தில் [[உயிரியல் அமைப்புமுறை|உயிரியல் அமைப்புமுறை ஆய்வகத்தை]] அமைப்பதில் இவர் செய்த உதவியை அங்கீகரிக்கும் வகையில், இந்த சிற்றினத்திற்கு ''பெண்டாலி'' என்று பெயரிடப்பட்டது.&lt;ref name=&quot;Hindu&quot;&gt;{{Cite news|others=Special Correspondent|date=2021-08-03|title=DU researchers discover new frog species in Western Ghats|language=en-IN|work=The Hindu|url=https://www.thehindu.com/news/national/karnataka/du-researchers-discover-new-frog-species-in-western-ghats/article35696317.ece|access-date=2021-08-04|issn=0971-751X|archive-date=2021-08-03|archive-url=https://web.archive.org/web/20210803142700/https://www.thehindu.com/news/national/karnataka/du-researchers-discover-new-frog-species-in-western-ghats/article35696317.ece|url-status=live}}&lt;/ref&gt;  ''மினர்வராயா'' என்ற பொதுவான பெயர் [[இலத்தீன்]] வார்த்தையான &quot;''மினிமஸ்'' &quot; என்பதன் போர்ட்மாண்டோ ஆகும். இது &quot;மிகச்சிறியது&quot; என்று பொருள்படும். ''மினர்வராயா''வின் சகோத பேரினம் ''பெஜர்வராயா'' ஆகும். இந்த பெயர் பண்டைய உரோமானிய தெய்வமான [[மினெர்வா|மினெர்வாவையும்]] குறிக்கிறது. தரையில் உள்ள சேற்றிலிருந்து திடீரென மேலே குதிக்கும் தவளைகளின் நடத்தை இத்தெய்வத்தை நினைவூட்டுகிறது. மினெர்வா, அவரின் தந்தையான [[ஜுப்பிட்டர் (உரோமத் தொன்மவியல்)|வியாழனின்]] தலையிலிருந்து திடீரென வெடித்து, முழுமையாகக் கவசத்தைப் பெற்றதாக அறியப்படுகிறது.&lt;ref&gt;{{Cite journal|last1=Dubois|first1=A|last2=Ohler|first2=A|last3=Biju|first3=S. D.|date=2001|title=A new genus and species of Ranidae (Amphibia, Anura) from south-western India.|url=https://www.researchgate.net/publication/273859259|journal=Alytes|volume=19|pages=53–79}}&lt;/ref&gt;
 
 == விளக்கம் ==
 ''மி. பெண்டாலி'' மற்ற ''மினர்வராயா'' சிற்றினங்களை விட சிறியது. ஆண்களில் உடல் நீளம் 20 மி.மீ. நீளமும்; பெண் தவளையின் நீளம் 25 மி.மீ. ஆகும். தோல் மடிப்புகளுடன் புள்ளிகளுடன் காணப்படும். உடலின் மேல் பகுதி சாம்பல்-பழுப்பு நிறமாகவும், கரடு முரடாகக் காணப்படும். அதே சமயம் கீழ்ப் பகுதிகள் மென்மையாகவும் வெளிர் நிறமாகவும் இருக்கும். தொண்டை சதை நிறமானது, அழைப்பு இணைப்பு கருப்பு. மஞ்சள்-சாம்பல் கோடு பின்புறத்தின் நடுவில் செல்கிறது. ஆண்கள் சீரான இடைவெளியில் ஒலியினை உருவாக்குகின்றன.&lt;ref name=&quot;Garg and Biju&quot;&gt;{{Cite journal|last1=Garg|first1=Sonali|last2=Biju|first2=S. D.|date=2021|title=DNA Barcoding and Systematic Review of Minervaryan Frogs (Dicroglossidae: Minervarya) of Peninsular India: Resolution of a Taxonomic Conundrum with Description of a New Species|url=http://www.ahr-journal.com/en/oa/darticle.aspx?type=view&amp;id=AHR-2021-0023|journal=Asian Herpetological Research|volume=12|issue=4|pages=1–34|doi=10.16373/j.cnki.ahr.210023}}&lt;/ref&gt;
 
 == நடத்தை ==
 === அழைப்பு ===
 ஆண் ''மி. பெண்டாலி'' ஒரு துடிப்பான ஒலியினை உருவாக்குகிறது. இவை சீரான இடைவெளியில் மீண்டும் மீண்டும் ஒலிக்கின்றன. சராசரியாக 19 துடிப்புகளைக் கொண்ட ஒவ்வொரு அழைப்பும், ஒரு வினாடியில் ஐந்தில் ஒரு பங்கு வரை நீடிக்கும். மாலை 6 மணி முதல் இரவு 10 மணி வரை அழைப்புகள் செய்யப்படுகின்றன.&lt;ref name=&quot;Garg and Biju&quot; /&gt;
 
 === இனப்பெருக்கம் ===
 இனப்பெருக்க காலம் சூலை முதல் செப்டம்பர் வரை ஆகும். இந்த பருவத்தில், புல்வெளிகளிலும், நீர்நிலைகளைச் சுற்றியும் ஆண் தவளைகள் அதிக அளவில் கூடும்.&lt;ref name=&quot;Garg and Biju&quot; /&gt;
 
 == பரவல் மற்றும் வாழ்விடம் ==
 ''மி. பெண்டாலி'' மேற்குத் தொடர்ச்சி மலையின் தென்பகுதியில் மட்டுமே காணப்படுகின்றது. இங்கு இவை பரந்து விரிந்து கடல் மட்டத்திலிருந்து சுமார் 220 மீ உயரம் வரை காணப்படுகிறன. இதன் எல்லை வடக்கே [[கேரளம்|கேரளாவின்]] [[கோழிக்கோடு மாவட்டம்|கோழிக்கோடு மாவட்டத்திலிருந்து]] தெற்கே [[தமிழ்நாடு|தமிழ்நாட்டின்]] [[கன்னியாகுமரி மாவட்டம்]] வரை பரவியுள்ளது.&lt;ref name=&quot;Garg and Biju&quot; /&gt; தவளைகள் தாவரங்கள் நிறைந்த வழியோரங்களிலும், தோட்டங்களிலும், பாசன வயல்களிலும் மற்றும் இயற்கை நீர் ஆதாரங்களுக்கு அருகிலும் காணப்படுகின்றன. இவை வனப்பகுதியிலிருந்து பதிவு செய்யப்படவில்லை.&lt;ref name=&quot;Hindu&quot; /&gt;&lt;ref name=&quot;Garg and Biju&quot; /&gt;
 
 
 == மேற்கோள்கள் ==
 {{Reflist}} 
 [[பகுப்பு:தவளைகள்]]